Malio himnas
Malio himnas – Malio valstybės simbolis. Dar žinomas kaip Pour l’Afrique et pour toi, Mali („Afrikai ir tau, Mali“). Tekstas buvo parašytas prancūziškai Seidu Badiano Kujatės, o muzika buvo sukurta aklo muzikanto Banzumanos Sisoko. Pripažintas kaip respublikos himnas 1962 metais. Jame dainuojama apie Malio žmonių norą paaukoti savo gyvybes už savo tautą ir jos laisvę. Bendra tema visoje dainoje yra noras siekti vieningos Afrikos.